Det ble bygd et nytt stadion i Malmö da Sverige var vertsland for VM i fotball i 1958, Malmö stadion. Malmö FF spilte sin første sesong på stadionet sesongen 1958, emn vant ikke svensk seriemesterskap her før i 1965. En øvre seksjon ble lagt til stadionet på 1980-tallet, og sto klar i 1992. Klubben hadde sin mest suksessfylte periode på dette stadionet, hvor de har vunnet ti av seksten svenske seriemesterskap. Stadionet hadde opprinnelig en kapasitet på 30 000, men dette ble redusert til 27 500 av hensyn til endrede sikkerhetsbestemmelser. Klubbens publikumsrekord på stadionet ble oppnådd 24. september 1967, da 29 328 så laget spille mot Helsingborgs IF.